L 136/88
BG
Официален вестник на Европейския съюз
24.5.2023 г.
(31)
Други участници на пазара, например доставчиците на реклама, както и доставчиците на платежни услуги, също могат да допринесат за борбата с онлайн пиратството посредством задълженията си съгласно уредбата на ЕС в областта на борбата с изпирането на пари и посредством доброволните действия.
С цел демонетизиране на пиратските услуги Комисията улеснява сключването на меморандум за разбирателство относно онлайн рекламата и правата върху интелектуална собственост.
Страните, подписали този меморандум, доброволно се ангажират да сведат до минимум рекламирането в уебсайтове и мобилни приложения, които нарушават правата върху интелектуална собственост, включително авторското право.
Това сътрудничество следва да се насърчава допълнително, за да се гарантира, че тези услуги не улесняват популяризирането и функционирането на операторите, предоставящи достъп до неразрешено препредаване на събития на живо.
(32)
За да се противодейства на пиратството цялостно, е важно да се увеличи наличието, финансовата достъпност и привлекателността на търговските предложения за крайни ползватели за достъпа до предаване или препредаване на събития на живо.
Що се отнася до събития от голямо значение за обществото, като олимпийските игри, световното или европейското първенство по футбол, държавите членки могат да осигурят широк достъп на обществеността до телевизионно отразяване в съответствие с член 14 от Директива 2010/13/ЕС.
(33)
Освен това според неотдавна проведено проучване достъпността и наличието на законни оферти на конкурентни цени е довело до леко намаляване на броя на ползвателите, използващи пиратско съдържание (12).
Поради това е важно да се повиши осведомеността на крайните ползватели относно наличието на законно предлагане.
Например някои държави членки гарантират, че когато даден уебсайт е блокиран по силата на разпореждане, ползвателите, които се опитват да го достигнат, биват информирани за блокирането и получават информация за източниците, на които съдържанието е достъпно законно.
Това може да се направи например чрез препращане към европейския портал за онлайн съдържание Agorateka, разработен от Обсерваторията на EUIPO, който свързва националните портали.
(34)
Трансграничното сътрудничество между държавите членки е важно за по-доброто справяне с явлението, представляващо неразрешено препредаване на събития на живо, което по своята същност е трансгранично.
Обменът на информация относно услуги, които са предмет на разпореждане в дадена държава членка, може да бъде полезен за информиране на правоприлагащите органи в другите държави членки, в които са достъпни същите услуги.
(35)
С Регламент (ЕС) No 386/2012 на Европейския парламент и на Съвета (13) на Обсерваторията на EUIPO се възлага осигуряването на механизми, които спомагат за подобряване на обмена на информация между органите на държавите членки относно упражняването на правата върху интелектуална собственост и за насърчаване на сътрудничеството със и между тези органи.
Съществуващото сътрудничество по тези въпроси, улеснено от Обсерваторията на EUIPO, следва да се развие в специална мрежа, за да могат държавите членки да извършват структурен обмен на информация относно мерките, процедурите и средствата за правна защита, прилагани по отношение на неразрешеното препредаване на живо на спортни и други събития, включително относно въздействието и ефективността на тези инструменти за правоприлагане, както и относно предизвикателствата и добрите практики в тази област.
Мрежата следва да даде възможност за диалог между всички държави членки и да включва съществуващите в някои държави членки административни органи със специфични правомощия по отношение на правоприлагането на правата върху интелектуална собственост.
Събраната в рамките на мрежата информация следва да допринася за мониторинга на резултатите от препоръката.
(36)
Повишаването на експертния опит на лицата, участващи в правоприлагането на правата срещу неразрешеното препредаване на събития на живо, чрез подходящи мерки за обучение представлява друг начин за постигане на по-ефективно правоприлагане.
Обсерваторията на EUIPO следва да бъде насърчавана да развива и организира за националните съдии и органи дейности за изграждане на знания в тази конкретна област.
(37)
Комисията ще следи отблизо действията, предприети във връзка с настоящата препоръка, с подкрепата на Обсерваторията на EUIPO, която следва да предоставя технически експертен опит и организационна помощ, както и да извършва мониторинг на развитието на неразрешеното препредаване на събития на живо в държавите членки.
За изпълнението на тази задача е от съществено значение държавите членки и заинтересованите страни да споделят
(12) Оценка на заплахата от престъпления срещу интелектуалната собственост, EUIPO и Европол, март 2022 г.
(13) Регламент (ЕС) No 386/2012 на Европейския парламент и на Съвета от 19 април 2012 г. за възлагане на Службата за хармонизация във вътрешния пазар (марки, дизайни и модели) на задачи, свързани с гарантирането на спазването на правата на интелектуална собственост, включително обединяването на представители на публичния и частния сектор в Европейска обсерватория за нарушенията на правата на интелектуална собственост (ОВ L 129, 16.5.2012 г., стр. 1).